Diari Oficial de la Generalitat Valenciana


Sumari del DOGV 5646, del 23-11-2007 (2007/14114)

RESOLUCIÓ de 21 de novembre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'addenda al conveni subscrit entre la Generalitat, a través de la Conselleria d'Agricultura, Pesca i Alimentació, i el Jutjat d'Aigües de Guardamar del Segura per a l'execució d'obres de modernització de regadius.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5646

Data del DOGV
:   23-11-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/14598


Data del document
:   21-11-2007

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Agricultura, Pesca i Alimentació
    * Guardamar del Segura
    * cooperació administrativa
    * ordenació hidroagrícola

RESOLUCIÓ de 21 de novembre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'addenda al conveni subscrit entre la Generalitat, a través de la Conselleria d'Agricultura, Pesca i Alimentació, i el Jutjat d'Aigües de Guardamar del Segura per a l'execució d'obres de modernització de regadius. [2007/14119]  
Subscrita, després de la tramitació prèvia reglamentària, entre la Generalitat, a través de la conselleria d'Agricultura, Pesca i Alimentació, i el Jutjat d'Aigües de Guardamar del Segura, el 19 de juny de 2007, una addenda al conveni entre la Generalitat, a través de la conselleria d'Agricultura, Pesca i Alimentació, i el Jutjat d'Aigües de Guardamar del Segura per a l'execució d'obres de modernització de regadius, i en compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentada addenda, que ha quedat inscrita en el Registre de Convenis de la Generalitat amb el número 1517/2007 i que figura com a annex d'esta resolució.  
Valencia, 21 de novembre de 2007. El director general de Relacions amb les Corts i Secretariat del Consell: Ángel Mompó Romero.  
ADDENDA AL CONVENI SUBSCRIT ENTRE LA GENERALITAT, A TRAVÉS DE LA CONSELLERIA D'AGRICULTURA, PESCA I ALIMENTACIÓ, I EL JUTJAT D'AIGÜES DE GUARDAMAR DEL SEGURA PER A L'EXECUCIÓ D'OBRES DE MODERNITZACIÓ DE REGADIUS.  
En València a, 19 de juny de 2007  
COMPAREIXEN  
D'una part, el conseller d'Agricultura, Pesca i Alimentació, el Sr. Juan G. Cotino Ferrer, en exercici de les competències atribuïdes per mitjà dels decrets 6/04, de 26 d'agost de 2004 (DOGV núm. 4829, de 27 d'agost de 2004), i 7/04, de 27 d'agost de 2004 (DOGV núm. 4830, de 30 d'agost de 2004), i en virtut de l'autorització concedida per acord del Consell amb data 25 de maig de 2007.  
I d'una altra, la Sra. María Elena Albentosa Ruso, jutgessa privativa d'aigües de Guardamar del Segura, facultada per Acord de 26 de febrer de 2006, de la Junta General de la comunitat de regants.  
EXPOSEN  
Que amb data 22 de novembre de 2006 la conselleria i el Jutjat d'Aigües de Guardamar del Segura van subscriure el "Conveni entre la conselleria d'Agricultura, Pesca i Alimentació i el Jutjat Privatiu d'Aigües de Guardamar del Segura per a l'execució d'obres de modernització de regadius". En la seua clàusula tercera s'establia que la inversió màxima auxiliable es fixaria en l'import d'adjudicació del projecte sotmés a licitació, d'acord amb les disposicions de la clàusula segona.  
També s'hi establia que el compromís econòmic es realitzaria per mitjà d'addenda al conveni esmentat.  
Amb data 28 de desembre de 2006, la SEIASA va adjudicar a la UTE TECVASA-CODES les obres del "Projecte de modernització i racionalització del sistema de reg de les terres administrades pel Jutjat d'Aigües de Guardamar del Segura (Alacant)" per un import total de 3.478.576,78 €.  
En conseqüència, l'import màxim de l'ajuda a concedir per la conselleria d'Agricultura, Pesca i Alimentació serà el 25% de la quantitat anterior.  
En consideració a això, els que compareixen, amb la representació que posseïxen, formalitzen esta addenda d'acord amb les següents,  
CLÀUSULES  
Primera  
L'import màxim de l'ajuda que la conselleria d'Agricultura, Pesca i Alimentació concedix al Jutjat d'Aigües de Guardamar del Segura per a l'execució de les obres de "Projecte de modernització i racionalització del sistema de reg de les terres administrades pel Jutjat d'Aigües de Guardamar del Segura (Alacant)" queda fixat en 869.644,19 €, amb la distribució d'anualitats següent:  
Any 6541 984.991 €  
Any 6277 177.313 €  
Any 6776 453.844 €  
Any 6205 353.300 €  
Any 1845 095.744,19 €  
Esta distribució d'anualitats es podrà modificar per mitjà de resolució de la conselleria, a petició de la comunitat de regants, sempre que hi haja disponibilitat pressupostària.  
Segona  
Els pagaments s'efectuaran tal com es disposa en la clàusula quarta del conveni i a càrrec de l'aplicació pressupostària 17.34.70.7453.748.84.0, línia T6144000.  
Tercera  
El conveni tindrà vigència màxima fins a l'exercici de 2011 i, en tot cas, finalitzarà el 31 de desembre de 2011.  
Quarta  
Serà causa de rescissió del present conveni la no-iniciació de les obres corresponents al primer exercici.  
Cinquena  
Per al cas en què qualsevol de les anualitats previstes en el present conveni no siga íntegrament certificada amb anterioritat a la finalització de l'exercici corresponent, s'establix una penalització consistent en la minoració de la subvenció en la quantia que s'haja deixat de certificar. Esta penalització també s'aplicarà si no es pot emetre el certificat preceptiu per falta d'autorització al supervisor per a l'accés a les obres, l'estat dels mesuraments o qualsevol altre document necessari per al càlcul de l'obra realment executada.  
EL CONSELLER D'AGRICULTURA,   
PESCA I ALIMENTACIÓ   
Juan G. Cotino Ferrer  
LA JUTGESSA PRIVATIVA D'AIGÜES   
DE GUARDAMAR DEL SEGURA  
María Elena Albentosa Ruso